open-index/open-wikipedia-markdown huggingface dataset:
אולכסה דוב-בוש

**אולכסה ואסילייביץ' דוב-בוש** (1700, הכפר פצ'ניז'ין, פולין-ליטא / אוקראינה — 24 באוגוסט 1745, הכפר קוסמץ', פולין-ליטא / אוקראינה) היה מנהיג תנועת המורדים של עמי הקרפטים.

## ביוגרפיה
יליד משפחת איכרים שירדה מנכסיה. אולכסה דוב-בוש הצטרף מוקדם למאבק השחרור האנטי -פאודלי של תושבי הקרפטים המזרחיים (אוקראינה), שהתאחדו נגד האצילים שעסקו בחלוקת העושר המופרז של האדונים הפיאודליים ושותפיהם לטובת האיכרים העניים ביותר. פעילותו של דוב-בוש זכתה לתמיכה רבה באוכלוסייה המקומית - על פי האגדות, פעם אפילו נעזר במייסד החסידות הבעל שם טוב.

בשנת 1738, דוב-בוש כבר הוביל יחידת מרד רבות עוצמה, שפעלה לא רק בארץ מולדתו של אולכסה - אזור פצ'נזצ'ין ומעבר יבלוניבסקי הסמוך - אלא גם כמעט בכל שלוחות הקרפטים האוקראינים: באזור הקרפטים, בוקובינה וטרנסקרפטיה. יחידות האופרישקי, בראשותו של דוב-בוש, ירדו לא פעם לאזורים הנמוכים של גליציה והקרפטים. הוא תקף את האצילים ובעלי הקרקעות הפולנים וההונגרים. דוב-בוש חילק את הרכוש המוחרם בקרב איכרים.

אמנם בתחילה פעל אולכסה יחד עם אחיו איוואן, אך לאחר שבשנת 1739, במהלך ריב, איוואן דוב-בוש גרם לפציעות קשות ברגלו של אחיו עם גרזן, אולכסה צלע למשך שארית חייו. בשנת 1740 הגיעה תנועת האופרישקי בראשות דוב-בוש לשיאה. בהסתערות הכוחות הפולנים נסוג דוב-בוש לעמק בוקובץ, משם ירדו לצ'ורנוהורה, קולומויצ'ינה, בוקובינה וטרנסקרפטיה (באותה תקופה פעל איוואן דוב-בוש במערב, ליד פשמישל). בשנת 1744 פעל אולכסה דוב-בוש באזור טורקה ודרוהוביץ'. הוא ביצע מספר פשיטות על סולוטווין ונדבירנה, כבש את מבצר בוגורודצ'נסקאיה לזמן קצר. בסופו של דבר, הוא נהרג בבגידה על ידי תושב הכפר קוסמאצ'י (כיום אזור איוואנו-פרנקיבסק), סטפן דז'ווינצ'וק, ששיתף פעולה עם השלטון הפולני.

## מורשת
ממוזער| בול דואר אוקראיני לכבוד 300 שנה להולדתו של אולכסה דוב-בוש
ממוזער| סלעי דוב-בוש
פעילותו ומותו הטרגי של אולכסה דוב-בוש מצאו את השתקפותם בסיפורי עם ואגדות אוקראיניות שהביאו גם להופעתם של שמות טופונימיים  רבים, כגון "סלע דוב-בוש", "אבן דוב-בוש" (למשל סלעי דוב-בוש באזור איוואנו-פרנקיבסק).

דמותו ידועה לא רק בפולקלור האוקראיני, אלא גם במסורת העממית בעל פה של הספרות ההונגרית, הפולנית והמולדובית. בשנת 1941 הפסל ובמאי הקולנוע איוואן קוואלרידזה החל לצלם את הסרט "אגדת דוב-בוש", שהפקתו הופסקה בשל המלחמה. בשנת 1960, הבמאי ויקטור איוואנוב צילם סרט עלילתי על חייו של אולכסה דוב-בוש עם אפאנסיי קוצ'טקוב בתפקיד הראשי המבוסס על אותו תסריט.

בשנת 2018 יצא לאקרנים הסרט "אגדת הקרפטים" וב-2022 יצא לאקרנים האפוס ההיסטורי דוב-בוש, בהפקת חברת FILM.UA Group ובתמיכת משרד התרבות של אוקראינה.

בפצ'ניז'ין, מחוז קולומיסקי, הוקם המוזיאון להיסטוריה ולמידע מקומי של אולכסה דוב-בוש (סניף של מוזיאון איוואנו-פרנקיבסק לאומנות מקומית).

בקייב, צ'רנוביץ, לבוב, איוואנו-פרנקובסק ודולינה נקראו רחובות על שמו.

## קישורים חיצוניים

* 
## הערות שוליים

קטגוריה:אוקראינים
קטגוריה:ילידי 1700
קטגוריה:נפטרים ב-1745
מענק כספי

[שמאל|ממוזער|300px|מענק כספי ב[לטינית, מוערך ל-1329, כתוב על קלף דק עם חותם]]
[300px|ממוזער|[מלגה (חינוך)|מלגה שניתנה ב-1946 מטעם "המועצה הישובית לקליטת החיילים והנוטרים המשוחררים" (מיסודם של הסוכנות היהודית והוועד הלאומי), חלקה הלוואה וחלקה מענק כספי]]
**מענק כספי** הוא כסף הניתן על ידי גורם, לעיתים קרובות, גוף ציבורי, קרן צדקה או מוסד מיוחד למתן מענקים ליחיד או לגוף אחר (בדרך כלל ארגון ללא מטרות רווח, לעיתים עסק או גוף ממשלתי מקומי) עבור מטרה ספציפית הקשורה לתועלת הציבור. להבדיל מהלוואות, לא מחזירים מענקים כספיים.

המענק הוא תרומה כספית. האדם או הגוף המקצה את המענק משמש כתורם כספי המענק למקבל המענק. גופים כלכליים כגון חברות או משקי בית פרטיים זכאים לקבל מענקים כספיים. המענקים יכולים להינתן עם החזר מותנה או ללא תנאי כלל.

בישראל ניתן מענק שחרור לחיילים משוחררים על ידי האגף והקרן לחיילים משוחררים.

עדויות אקונומטריות מראות כי מענקים ציבוריים לחברות יכולים ליצור תוספת במשרות, מכירות, ערך מוסף, חדשנות והון.

## ראו גם
* זיכיון (ממשל)
* מלגה (חינוך)

## לקריאה נוספת

* Wolf, Sandra. Bilanzierung von Zuschüssen nach HGB und IFRS. Vol. 24. Springer-Verlag, 2010.


## קישורים חיצוניים

* Grants.gov United States Government Grant Resource
* European Commission European Union Contracts and Grants


## הערות שוליים

קטגוריה:נדבנות
קטגוריה:מימון
קלווין ג'ון

**קלווין פיוס ג'ון** (באנגלית: **Kelvin Pius John**; נולד ב-10 ביוני 2003 במורוגורו שבטנזניה) הוא כדורגלן טנזני המשחק בעמדת החלוץ במחלקת הנוער של קבוצת אולבורג מליגת העל הדנית ובנבחרת טנזניה.

## קריירת מועדונים
בין השנים 2019–2021 שיחק ג'ון במחלקת הנוער של ברוק האוס קולג' מטנזניה, ובשנת 2021 הגיע אל מחלקת הנוער של ראסינג גנק מליגת העל הבלגית.

ב-31 במאי 2024 חתם לארבע שנים באולבורג מליגת העל הדנית.

## קריירה בינלאומית
ב-28 ביולי 2019 ערך ג'ון את הופעת הבכורה שלו בנבחרת טנזניה, כשנכנס כמחליף בתיקו 0-0 נגד נבחרת קניה במסגרת אליפות האומות האפריקאיות לשנת 2020.

## קישורים חיצוניים

קטגוריה:כדורגלנים טנזנים
קטגוריה:חלוצי כדורגל טנזנים
קטגוריה:כדורגלני ראסינג גנק
קטגוריה:כדורגלני אולבורג
קטגוריה:כדורגלני נבחרת טנזניה
קטגוריה:כדורגלני גביע אפריקה לאומות 2025
קטגוריה:ספורטאים זרים בבלגיה
קטגוריה:ספורטאים זרים בדנמרק
קטגוריה:ילידי 2003
הרי דאנקן

ממוזער|250px|שמאל|הרי דאנקן מופיעים בפינה הימנית העליונה של המפה
**הרי דאנקן** (באנגלית: **Duncan Mountains**) הם קבוצה של הרים, חלק מהרי המלכה מוד, בסמוך לחוף הים, באזור חוף אמונדסן של שטח חסות רוס שבאנטארקטיקה.  

אורכה של קבוצת הרים 33 קילומטרים, והם משתרעים בין שפכו של קרחון ליב אל מדף הקרח רוס, לבין שפכו של קרחון סטרום אל מדף הקרח רוס. בשל הקרחונים הגובלים ברכס ההרים, לרכס צורת האות H.  

שיא גובהם של ההרים - 1,500 מטרים מעל פני הים

ההרים מבותרים ביותר.

## היסטוריה
### גילוי ההרים

ההרים התגלו בנובמבר 1929 על ידי משלחת בירד לחקר אנטארקטיקה, אשר חקרה את אנטארקטיקה בפיקודו של ריצ'רד בירד.  

### מקור השם

בירד נתן להרים את שמם.  

ההרים נקראים על שמו של ג'יימס דאנקן (James Duncan), מנהל חברת טייפלי בע"מ (Tapley Ltd), שהיה סוכן האוניות (shipping agent) עבור משלחת בירד בדנידין, שבניו זילנד.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA174&lpg=PA174&dq=%22Duncan+Mountains%22&source=bl&ots=PFnmmTriZx&sig=ACfU3U2uQpmDGzyYPEV2i9Ut1Fy9b8bFqw&hl=en&sa=X&ved=2ahUKEwj6lKC-1c_zAhVaQkEAHU_5DMQQ6AF6BAgeEAM#v=onepage&q=%22Duncan%20Mountains%22&f=false The Transantarctic Mountains: Rocks, Ice, Meteorites and Water]**, P 174

• Edmund Stump, **[https://books.google.co.il/books?id=tS-GueGKj68C&pg=PA190&lpg=PA190&dq=%22Duncan+Mountains%22&source=bl&ots=5dEvcC90EF&sig=ACfU3U1u5AM6L70Y9tlhObGkizWee1mJnQ&hl=en&sa=X&ved=2ahUKEwj6lKC-1c_zAhVaQkEAHU_5DMQQ6AF6BAgdEAM#v=onepage&q=%22Duncan%20Mountains%22&f=false The Ross Orogen of the Transantarctic  Mountains]**, P 190

## קישורים חיצוניים

* הרי דאנקן באתר הסקר הגאולוגי של ארצות הברית
* הרי דאנקן באתר הגאזט האנטארקטי של ממשלת אוסטרליה
* הרי דאנקן באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מהרי דאנקן באתר peakvisor

## הערות שוליים

דאנקן
דאנקן
דאנקן
סלומון רייזנר

**סלומון (סולי) רייזנר** (1933 – 13 ביולי 2021) היה רופא ילדים ישראלי, חלוץ רפואת היילודים בישראל. 

## ביוגרפיה
סלומון רייזנר נולד בדרום אפריקה למשפחה יהודית שהיגרה מלטביה. הוא גדל בפרובינציית המדינה החופשית. התייתם מאימו בגיל צעיר. למד בבית ספר תיכון בעיר פרטוריה ושם גם סיים ב-1957 את לימודי הרפואה. בשל האפרטהייד ואירועים אנטישמיים במדינה החליט לעלות לישראל.

ב-1957 החל לעבוד בבית החולים קפלן. אחר כך התמחה ברפואת ילדים בבית החולים רוטשילד בחיפה. הוא יצא לשיקגו שבארצות הברית להשתלמות בנאונאטולוגיה, תחום שהיה בחיתוליו בישראל, ובהמשך השתלם בטיפול חירום ביילודים במונטריאול שבקנדה.

ב-1973 היה לנאונאטולוג בבית החולים בילינסון, ושם הקים כעבור שנתיים את מחלקה לטיפול נמרץ ביילודים ובפגים מהראשונות בישראל ועמד בראשה. תינוקות מכל רחבי הארץ הופנו אליה. על פי מודל מחלקה זו נפתחו מחלקות נוספות בבתי החולים בישראל. לדברי עמיתו פרופסור יעקב סיוון רייזנר הוא זה שבנה את רפואת היילודים בארץ. הוא לימד סטודנטים רבים ופרסם כ-150 מאמרים בתחום התמחותו. מונה לפרופסור באוניברסיטת תל אביב.

בשנת 1987 מונה לרופא מחוז השרון בקופת חולים מכבי. הוא הקים בעיר מגוריו רמת השרון מוקד רפואה דחופה ראשון מסוגו. ב-2012 הוענק לו תואר יקיר העיר.

רייזנר היה נשוי  לנורית הדני, עובדת סוציאלית בעיריית הרצליה בעבר, ואב לארבעה ילדים, אבישי, עידית, דן ומיה. לזוג יש שלושה עשר נכדים.

## קישורים חיצוניים
* 
* יקירי העיר רמת השרון, 2012, באתר העירייה

## הערות שוליים

קטגוריה:נאונאטולוגים ישראלים
קטגוריה:סגל אוניברסיטת תל אביב: רפואה
קטגוריה:סגל מרכז רפואי רבין
קטגוריה:סגל מרכז רפואי קפלן
קטגוריה:סגל מרכז רפואי בני ציון
קטגוריה:סגל מכבי שירותי בריאות
קטגוריה:ישראלים ילידי דרום אפריקה
קטגוריה:בוגרי אוניברסיטאות בדרום אפריקה
קטגוריה:עולים בשנות ה-1950
קטגוריה:יקירי רמת השרון
קטגוריה:אישים הקבורים בבית הקברות מורשה
קטגוריה:ישראלים שנולדו ב-1933
קטגוריה:ישראלים שנפטרו ב-2021
אטנבורוזאורוס

**אטנבורוזאורוס** (שם מדעי: *Attenborosaurus*) הוא סוג של זוחל ימי נכחד מסדרת הפלזיוזאוריה שהתקיים במשך היורה התחתון של אנגליה לפני 196 עד 189 מיליון שנה מזמננו.

סוג זה הכיל מין אחד, *Attenborosaurus conybeari* והוא תואר ב-1993 בידי החוקר האמריקאי רוברט בקר על סמך ממצאי מאובנים שהתגלו ב-1940 בדורסט, אנגליה ונחשבו למאובני פלסיוזאורוס. שרידים אלה נהרסו במשך מלחמת העולם השנייה אך השרידים שוחזרו בגבס והופרדו לסוג עצמאי ממשפחת הפלסיוזאוריים. שם הזוחל נקרא לכבוד החוקר ויוצר סרטי הטבע סר דייוויד אטנבורו.
## מאפיינים
זוחל ימי זה היה בעל צוואר ארוך, גולגולת שטוחה מוארכת מלאת שיניים חדות שמנעו מטרפו לברוח מהלסתות. לפי השרידים של דגימה אחת הוא הגיע לאורך של 5 מטרים והיה בעל התמחות לחיים במים בדומה לדולפינים או לכלבי ים כשהוא ניזון בעיקר מדגים או מרכיכות ימיות. לא ברור אם היה יכול לעלות ליבשה להטיל ביצים עקב גודלו. השרידים שנמצאו מעידים על קיומם של רצועות עור דמויות צלחות שריון, שאולי עזרו לבעליהם לצלול לעומק.

## בתרבות
זוחל ימי זה הופיע במשחק המחשב Jurassic World Evolution 2.

## קישורים חיצוניים

קטגוריה:דייוויד אטנבורו
קטגוריה:בעלי חיים שתוארו ב-1993
קטגוריה:טקסונים שתוארו בידי רוברט בקר
קטגוריה:פלסיוזאורודים
קטגוריה:בעלי חיים שחיו ביורה תחתון באירופה
קטגוריה:מאובני טקסונים שתוארו ב-1993
דוב-בוש (סרט)

**דובבוש** (באוקראינית: **Довбуш**) הוא סרט היסטורי אוקראיני שביים אולס סאנין, המבוסס על חייו של אחד ממנהיגי הקרפטים אולכסה דוב-בוש. הסרט הוא אחד הסרטים היקרים ביותר בתולדות הקולנוע האוקראיני עם תקציב משוער של מעל 90 מיליון הריבניה.

זהו העיבוד הקולנועי השלישי על דמותו של דוב-בוש אחרי הסרטים "אולכסה דוב-בוש" משנת 1959 בבימויו של ויקטור איוואנוב עם אפאנסיי קוצ'טקוב בתפקיד הראשי ו"אגדת הקרפטים" משנת 2018 בבימויו של סרהיי סקבון עם ולרי חארצ'ישין

## תקציר עלילת הסרט
הרי הקרפטים. תחילת המאה ה-18. שלטונם האכזרי של הפולנים מאלץ את האיכרים לברוח אל ההרים. שני אחים, אולכסה ואיוואן דוב-בוש, מוגדרים כמחוץ לחוק והופכים למורדים. בחיפוש אחר נקמה באדונים שרצחו את הוריהם, האחים הופכים אויבים זה לזה. אחד שואף לעושר, השני לצדק. האיכרים מתחילים בהתקוממות בראשות אולכסה. הפולנים מצדם עושה הכל כדי להרוס את דוב-בוש. האגדה על האביר מהקרפטים גדלה. אגדה המעניקה השראה לדורותיהם של אלה הנאבקים על חירות ארצם. על כוחו ואהבתו של אולכסה דוב-בוש, על בגידה ועוול.

## שחקנים ודמויות
* סרגיי סטרלניקוב - אולכסה דוב-בוש
* אלכסיי גנטקובסקי - איוואן דוב-בוש
* דאשה פלאחטי - מריצ'קה
* אגתה בוזק
* מתאוש קוסטיוקביץ'
* רוסטיסלב דרז'יפילסקי - פראביצה, מחנכו של איוואן דוב-בוש
* אלעזר טברסקי - הבעש"ט

## הפקה
תקופת הצילומים החלה באוגוסט 2018. תחילה הופסקו מסיבות טכניות, מאוחר יותר עקב מגבלות הקורונה, בעקבות פרוץ מגפת הקורונה באוקראינה. בסופו של דבר, הצילומים החלו בתחילת יוני 2021.

צילומים בקנה מידה מלא התקיימו בקרפטים, באזור טרנופול וקייב. בין המיקומים ניתן למצוא טירות עתיקות (בפרט אחוזת סבירסקי) ואתרים היסטוריים אחרים שסייעו ביצירת האווירה של המחצית הראשונה של המאה ה-18.

## קישורים חיצוניים

*דוב-בוש, באתר kino-teatr.ua
*דוב-בוש, באתר film.ua
*דוב-בוש, באתר Planetakino.ua
*קדימון הסרט ביוטיוב 

## הערות שוליים

קטגוריה:סרטים באוקראינית
קטגוריה:סרטי דרמה היסטורית
קטגוריה:סרטי פעולה
קטגוריה:סרטי 2022
קטגוריה:סרטים אוקראיניים
קטגוריה:אוקראינה: היסטוריה
קטגוריה:סרטים שיציאתם נדחתה בעקבות מגפת הקורונה
פטיסוב ארנה

**פטיסוב ארנה** (ברוסית: **Фети́сов Аре́на**) הוא מתחם קונצרטים וספורט בעיר ולדיווסטוק, המשמש כאולמה הביתי של קבוצת אדמירל מליגת KHL. האולם נקרא על שמו של ויאצ'סלב פטיסוב, שחקן ומאמן הוקי מפורסם, ציר הדומה הממלכתית של הפדרציה הרוסית שיזם את הקמת אדמירל ולדיווסטוק. המתחם מיועד ל-7,000 צופים במהלך קונצרטים ועד 5.5 אלף במהלך תחרויות ספורט. המשקיעה העיקרית בבנייה הייתה חברת גזפרום.

הפתיחה התקיימה ב-27 בספטמבר 2013, במשחק שבו ניצחה אדמירל את צסק"א 4:2 במשחק הביתי הראשון. ב-29 משחקי בית של "אדמירל" בעונת 2014 ב-KHL, התפוסה בזירה עמדה על 98.8%.

## מיקום
הארנה ממוקמת במרחק 18 ק"מ ממרכז העיר ולדיווסטוק, 150 מטר מזרחית לכביש А370, לא רחוק מתחנת הרכבת "ספוטניק".

## קישורים חיצוניים
* 
* פטיסוב-ארנה בוולדיווסטוק // ASN R-Sport, RIA Novosti, 27 בספטמבר 2013

## הערות שוליים

קטגוריה:היכלי קרח ברוסיה
קטגוריה:ולדיווסטוק: ספורט
קטגוריה:רוסיה: אולמות קונצרטים
קטגוריה:2013 ברוסיה
אוצר אגם קאבאן

**אוצר אגם קאבאן** (ברוסית: **Сокровища озера Кабан**, או **Сокровища О. К.**) הוא סרט קומדיה והרפתקאות העוסק בחיפוש אחר אוצר החאן בקאזאן במאה ה-21. הסרט צולם בשנת 2012 על ידי הבמאי דמיטרי קורובקין ומככבים בו אלכסיי וורוביוב, מריה קוז'בניקובה ואלווירה איברגימובה.

הצילומים התקיימו במוסקבה, קאזאן, קרים, ובוולדיווסטוק. הסרט הוקרן לראשונה ב-1 במאי 2013.
## עלילה
במהלך המצור של קאזאן על ידי איוואן האיום, סיימביקה היפהפייה פוקדת להסתיר את עושרה העצום באגם קאבאן ולשמור על סוד האגם. האוצר נותר מוחבא במשך 500 שנה. האוצר מתגלה בימינו בפני המוזיקאי המקסים וכובש הנשים קיריל, הוא ממהר לחפש אחר האוצר היקר. בנוסף לו, אנשים בלתי צפויים לגמרי ממהרים למצוא את האוצר עם מטרות שונות. בדרך למציאת האוצר, קיריל פוגשת את גוליה הטטארית היפהפייה, שבכלל לא נופלת בקסמו של ההרפתקן. אבל הרפתקאות משותפות והסכנה הרודפת כל הזמן מאלצות את צעירים להסתכל אחד על השני בצורה חדשה. ועכשיו רק האוצר יכול להפוך לגמול העיקרי להרפתקאות מסוכנות...

## שחקנים ודמויות

## קישורים חיצוניים

* מדריך למיקומי הצילומים (עם תמונות)
* איך חיפשתי את אוצרות החאן של קאזאן. חלק 1 // KP. RU
* כיצד הצטלמתי לסרט "אוצר האי קאבאן". חלק 2 // KP. RU
* הבהלה זלהב סביב אגם קאבאן
* "אוצר אגם קאבאן". סרט על הסרט - יוטיוב
* אנו דומיני - היסטוריה
## הערות שוליים

קטגוריה:סרטי קומדיה רוסיים
קטגוריה:סרטי הרפתקאות רוסיים
קטגוריה:סרטים ברוסית
קטגוריה:קאזאן
קטגוריה:ולדיווסטוק בקולנוע
קטגוריה:סרטי 2013
קטגוריה:סרטי קומדיה רומנטית
קטגוריה:סרטים על איוואן האיום
רדיו אזאד הינד

**רדיו אזאד הינד** היה רדיו ששימש לשירותי תעמולה ושודר על ידי מנהיג הודו החופשית (אזאד הינד) הגולה, סובהאז צ'נדרה בוסה בגרמניה הנאצית בשנת 1942 כדי לעודד את ההודים להילחם לצידן של מעצמות הציר. על אף שבתחילה, התוכניות בתחנה שורדו מגרמניה הנאצית, במהלך השידורים הועברה התחנה לסינגפור שהייתה תחת כיבוש יפני, ולאחר מכן בעקבות התמשכות הלחימה בזירה הדרום-מזרח אסייתית התחנה הועבר ליאנגון שבמדינת בורמה. לאחר עזיבתו של נטג'י לדרום מזרח אסיה, המשיכו הפעולות הגרמניות על ידי נמביאר, ראש הלגיון ההודי שהייתה יחידה צבאית של חיילים הודים שפעלו בשורות גרמניה הנאצית, לימים ימונה האחרון לשגריר הודו החופשית בגרמניה.

התחנה שידרה רצועות חדשות שבועיים באנגלית, הינדית, טמילית, בנגלית, מראטהית, פנג'אבי, פשטו ואורדו, אשר היו השפות המדוברות על ידי רוב המתנדבים הפוטנציאליים של הלגיון ההודי בגרמניה והצבא ההודי הלאומי.

## הערות שוליים

קטגוריה:הודו החופשית
קטגוריה:תעמולה במלחמת העולם השנייה
בנק אזאד הינד

ממוזער|שטר שהונפק על ידי הבנק
**בנק אזאד הינד** הוקם ב-5 באפריל 1944, בעיר יאנגון, שאירחה באופן זמני את משרדי הממשל של אזאד הינד.

## היסטוריה
ב-21 באוקטובר 1943 הקים סובהאז צ'נדרה בוסה את הודו החופשית והחליט להכריז מלחמה נגד הראג' הבריטי ב-23 באוקטובר 1943.

הבנק **בנק אזאד הינד** הוקם ב-5 באפריל 1944, בעיר יאנגון, ששימשה באופן זמני כמשכן משרדי הממשל של אזאד הינד.

בוסה הקים את בנק אזאד הינד לניהול כספים שהוא קיבל מתרומות מהקהילה ההודית מכל רחבי העולם למען שחרור הודו משלטונות הראג' הבריטי. הבנק החזיק את סניפיו ברחבי מדינות שהיו תחת כיבוש יפני. שטרות הבנק הונפקו בצורה של שטר חוב והשטר היה בדרך כלל חד-צידי. הכסף שאספה ממשלת אזד הינד נשמר בבנק. בתחילה היה לבנק הון רשום של 5 מיליון רופי הודי והון מניות נפרע של 2.5 מיליון רופי הודי.

## הערות שוליים

קטגוריה:הודו החופשית
בוב ובובט

**בוב ובובט** (בהולנדית: **Suske en Wiske**, בצרפתית: **Bob et Bobette**) היא סדרת קומיקס פרי עטו של הקומיקסאי הבלגי וילי ונדרסטין, שפופולרית במיוחד בפלנדריה ובהולנד.

סדרת "בוב ובובט" החלה להתפרסם בשנת 1945, ביומון הבלגי . בין השנים 1984–1959 התפרסמה הסדרה במגזין . שם, בהשפעתו של המנהל והיוצר הרז'ה, השתנה סגנון הקומיקס שלה והפך דומה יותר לסגנון הקו הנקי. עלילת הקומיקס סובבת סביב הרפתקאותיהם של הנערים המיודדים בוב ובובט, יחד עם חבריהם ובני משפחתם. בסיפורים משולבים אלמנטים של קומדיה, פנטזיה ומדע בדיוני, כמו חיות מדברות, מסעות בזמן ורוחות רפאים.

אחרי מותו של וילי ונדרסטין, אולפני ונדרסטין המשיכו להפיק את הקומיקס. "בוב ובובט" ממשיך להתפרסם מדי יום בעיתון De Standaard, וספרים חדשים יוצאים לאור; נכון לדצמבר 2022, פורסמו 403 חוברות.
[לא ממוסגר|ימין|ציור היתולי של גיבורי הסידרה הראשיים עד הבובה של בובט ש[מאנקן פיס מרים את כולם]]
חוברות בוב ובובט תורגמו לשפות רבות, ביניהן רובן ככולן לגרמנית ולצרפתית. גם גיבורי המשנה של הקומיקס זכו לסדרות שלהם. רבות מחוברות גיבור העל של בוב ובובט, וילבור, ראו אור רק בגרמנית. על בסיס דמויות הסדרה יוצרו סרטים, הצגות, סדרות הנפשה, צעצועים, משחקים, פסלונים, כלי אוכל ועוד מוצרים ושירותים. ב-1992 שודרה סדרת טלוויזיה של בוב ובובט בישראל, שהשתמשה בשמות הצרפתיים של הגיבורים הראשיים ובשמות אנגליים של גיבורי המשנה. אף חוברת לא ראתה אור בעברית.

## קישורים חיצוניים

* 

קטגוריה:סדרות קומיקס
קטגוריה:קומיקס על מסע בזמן
קופה אמריקה 1926

[שמאל|ממוזער|250px|[נבחרת אורוגוואי בכדורגל|נבחרת אורוגוואי, זוכת הקופה אמריקה]]
טורניר **אליפות אמריקה הדרומית בכדורגל 1926** בכדורגל (בספרדית: **Campeonato Sudamericano de Football 1926**) נערך בצ'ילה והיה הטורניר ה-10 של הקופה אמריקה. בטורניר השתתפו 5, ונבחרת אורוגוואי זכתה בפעם השישית בתואר לאחר שסיימה במקום הראשון בבית.

הטורניר כולו נערך באצטדיון ספורט דה ניוואה בסנטיאגו ומספר המושבים היה 27,000. הטורניר נערך באוקטובר-נובמבר 1926.

לא היו שלבי מוקדמות לטורניר. המדינות המשתתפות היו צ'ילה, אורוגוואי, פרגוואי, בוליביה ומחזיקת הגביע ארגנטינה. חמש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

שחקן נבחרת אורוגוואי, אנחל רומאנו, זכה בטורניר זה בפעם ה-6 והאחרונה שלו בקופה אמריקה ובכך מחזיק בשיא הזכיות לשחקן בהיסטוריה עד היום.

## המשחקים

צ'ילה כבשה את השער הראשון בהיסטוריית הטורניר שהגיע בכדור קרן.
----

----

----

----

----

----

----

----

----

## מלכי השערים
שמאל|ממוזער|150px|דויד ארלאנו, סיים כמלך שערי הטורניר
;7 שערים
* דויד ארלאנו
;6 שערים
* הקטור קסטרו
* הקטור סקארונה
;5 שערים
* גבינו סוסה
;4 שערים
* רמירז
;3 שערים
* רוברטו צ'רו
* בנג'מין דלגאדו
* פבלו רמירז

## קישורים חיצוניים

* נתונים על קופה אמריקה 1926
*קופה אמריקה 1926 בארכיון RSSSF

קטגוריה:קופה אמריקה
קטגוריה:1926 בספורט
קטגוריה:תחרויות כדורגל בצ'ילה
קטגוריה:1926 בצ'ילה
סילטית

**סילטית** (בסילטית: ስልጥኘ  "סילְטִ'ינְיה", או **שפת סילטה** የስልጤ አፍ  "יְסִילְטֶ'ה אַף") היא שפה אתיו-שמית המדוברת במרכז אתיופיה, והיא משתייכת לענף השמי הדרומי במשפחה השמית. דוברי השפה הם בני הקבוצה האתנית סילטה, החיים בעיקר באזור סילטה שבמדינת אומות הדרום, הלאומים ואזור העמים באתיופיה.

## דוברים וניבים
לשפה יש חמישה ניבים: סילטי, וּוֹלָאנֶה, אַזֵרְנֵת-בֵּרְבֵּרֶה, וּוּרִירוֹ ואוּלְבַּרֵג. יש כ-940,000 דוברים ילידיים של סילטית (על פי מפקד אוכלוסין ב-2007); ו-125,000 דוברי וולאנה.

דוברי וולאנה חיים בעיקר במחוז קוֹקִיר גֵדֵבָּאנוֹ שבאזור גוראגה, וכן ברובע סדן סודו השכן שבמדינת אורומיה. חלקם התיישבו גם באזורים עירוניים באזורים אחרים במדינה, במיוחד באדיס אבבה.

## פונולוגיה
הטבלאות להלן מציגות את הפונמות בסילטית.

### עיצורים
בסילטית יש קבוצת עיצורים אופיינית למדי לשפה אתיו-שמית. ישנם העיצורים המסודקים הרגילים, לצד העיצורים האטומים (הפשוטים) והקוליים. כל העיצורים למעט  ו- ניתנים להכפלה, כלומר להארכת העיצור. בטבלה להלן העיצורים כתובים באלפבית הפונטי הבינלאומי, והתעתיק השמי/האתיו-שמי מובא בסוגריים משולשים אם הוא שונה ממנו.

הערות לטבלה:
* הסותם הדו-שפתי האטום  הוא שולי בלבד, כי הוא מופיע רק בכמה מילים בניב אזרנת.
* הסותם הסדקי  הוא שולי בלבד, כי הוא מושמט לעיתים קרובות (כמו באמהרית ובעברית).

### תנועות
התנועות בסילטית נבדלות במידה ניכרת מהסט הנפוץ בשפות האתיו-שמיות של שבע תנועות, כמו באמהרית, בתיגרינית ובגעז. לעומתן, בסילטית יש חמש תנועות קצרות וחמש ארוכות, האופייניים לשפות הכושיות המזרחיות הסמוכות – אלה עשויות להיות מקור ההשפעה על סילטית.

ניכר גיוון אלופוני בקרב התנועות הקצרות, במיוחד עבור התנועה /a/: בטבלה להלן מובא רק האלופון השכיח ביותר שלה, . בנוסף, כל התנועות הקצרות עשויות לאבד את קוליותן לפני פֶסֶק.

## כתב

מאז לפחות בשנות השמונים, סילטה נכתב בכתב געז, שפותח במקור לשפת געז העתיקה, ובשימוש כיום בין היתר באמהרית, בתיגרינית ובסבת-בית.

מערכת הכתב הזו מבחינה בין שבע התנועות של געז ואמהרית. לכן חלק מהתנועות המובחנות באורכן אינן מסומנות. בפועל, זה כנראה לא מפריע להבנת הכתב, כיוון שקיימים רק מעט זוגות מינימליים על בסיס אורך התנועה. בסילטית כתובה, עשר תנועותיה של סילטית ממופות על שבע התנועות שהכתב מאפשר לייצג, כדלקמן:

## הישרדות השפה
מֵשֵשָה מָאקֶה ג'וֹבּוֹ דיווח במאמרו ב-2016 כי חלק מהדוברים, בכמה תחומי שימוש בשפה, עוברים להשתמש באמהרית במקום בסילטית. הוא מצביע על גורמים פוליטיים וחברתיים גדולים, רבים ברמה הלאומית. הוא גם מציין גורמים מקומיים קטנים יותר, כגון העובדה שלא קיימות סוגות יצירתיות בסילטית.

## לקריאה נוספת

## קישורים חיצוניים
* מוזיקה חיה בסילטית
* אתר קהילתי של בני סילטה (מאורכב)

## הערות שוליים

קטגוריה:אתיופיה: שפות
קטגוריה:שפות שמיות דרומיות
קטגוריה:בלשנות שמית
שורש 8

**שורש 8** או **טוֹאוּ בּוּ** (בסינית: **亠部**, פיניין: **Tóu bù**) הוא השורש השמיני של הכתב הסיני. פירושו "מכסה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 38 תווים (מתוך 49,030) שניתן למצוא תחת שורש זה.

## התפתחות ותווים נגזרים

קובץ:亠-seal.svg|השורש (במודגש למעלה) בכתב החותם הקטן (שְׂיָאוגְ'ווָאן, 小篆, xiǎozhuàn)


## וריאנטים
יש הבדל ביפנית ובסינית בהדפסת גופנים עבור שורש זה. באופן מסורתי, קו אנכי קצר על גבי הקו האופקי שימש בהדפסה, בעוד מקף מלוכסן הועדף בכתב יד.

צורת הנקודה האנכית משמשת במילון קאנגשי, ובגופנים מודרניים יפנים וקוריאנים. בסין, טאיוואן והונג קונג, נקודה מלוכסנת על גבי הקו האופקי היא הצורה הסטנדרטית, אם כי הצורה המסורתית עם נקודה אנכית נמצאת בשימוש נרחב גם בגופנים סיניים מסורתיים ובמקרים מסוימים בסינית מפושטת.

שתי הצורות מקובלות בכתב יד בכל שפה.

## לקריאה נוספת
* 
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,

## קישורים חיצוניים

* מאגר Unihan - U+4EA0

קטגוריה:שורשים (כתב סיני)
קריית התקשוב

**קריית התקשוב** היא בסיס חדש בבאר שבע אליו יועתקו מבסיסי צה"ל שבגוש דן היחידות הטכנולוגיות של אגף התקשוב וההגנה בסייבר והיחידה הטכנולוגית של חיל האוויר, יחידת אופק. כמו כן יוקם במקום גם מטה פיקוד הדרום.

בקריה, המתוכננת על שטח של כ-180 דונם, מתוכם כ-200 אלף מ"ר בנוי, צפויים לשרת כ-6,300 חיילים ואנשי קבע. אכלוס הקריה מתוכנן ל־2026.

למפקדת קריית התקשוב מונתה אל"ם דנה אבני.

## מבנים
ממוזער|הדמיה של קריית התקשוב
בקריית התקשוב מוקמים מספר מבנים, בהם בין היתר:
* 2 בתי ספר להכשרת חיילים
* 2 מבני מגורים בהם מאות חדרי שינה
* 2 מגרשי ספורט
* אולם כנסים ל-350 איש
* מרכז מורשת
* 48 חדרי דיונים וישיבות
* 850 חדרי משרדים
* חדר כושר

## היסטוריה
בשנת 2011 החליטה ממשלת ישראל כי לטובת מהלך העברת בסיסי צה"ל המשמשים יחידות של חיל הקשר והתקשוב לבסיס מאוחד בבאר שבע יוקצו לגורמים הרלוונטיים כ-7 מיליארד ש"ח.

בשנת 2012 מונה אילן לוין, לשעבר הממונה על השכר באוצר, לעמוד בראשות ועדת המכרזים הייעודית שהוקמה למימוש הפרויקט בשיטת בנה-הפעל-העבר. ביולי 2013, עם פרסום מסמכי המיון המוקדם (PQ), החל התהליך המכרזי לבחירת הזכיין שיתכנן, יממן, יקים ויתפעל את הפרויקט לתקופת זמן ארוכה.

בפברואר 2016 נחתם הסכם בין עיריית באר שבע למשרד הביטחון בו הוסכם על פינוי עתידי של מטה פיקוד הדרום מבית הסראייה לקריית התקשוב.

בפברואר 2016 התמודדו חמש חברות: קבוצת עזריאלי, שפיר הנדסה ותעשייה, שיכון ובינוי, אשטרום ואלקטרה נדל"ן (שהתמודדה יחד עם מנרב אחזקות) במכרז על הקמת קריית התקשוב. עלות ההקמה הוערכה באותה עת בכ-7 מיליארד שקל.

ביוני 2018 פורסם כי החברות שיכון ובינוי ואפריקה ישראל להשקעות יקימו את קריית התקשוב. משרד האדריכלים המוביל בפרויקט הוא פיטלסון שילה יעקובסון אדריכלים.

בנובמבר 2018 נחתם הסכם בנייה עם הזכיין, שותפות של שתי חברות: שיכון ובינוי ואפי נכסים.

במאי 2021 פורסם כי 23,000 מ"ר בנויים יתווספו לפרויקט של קריית התקשוב, וזאת לאחר ששיכון ובינוי ואפי נכסים קיבלו הנחיות שונות ממשרד הביטחון לגבי תוספות והתאמות במתחם.

באוגוסט 2022 עבר בית הספר למקצועות המחשב (בסמ"ח) אל פארק גב ים נגב, סמוך לקריית התקשוב.

## ראו גם
* קריית המודיעין

## קישורים חיצוניים

## הערות שוליים

קטגוריה:אגף התקשוב
קטגוריה:באר שבע: בסיסי צבא
קטגוריה:ישראל: מיזמי ביטחון עתידיים
קטגוריה:המחשוב בצה"ל
קטגוריה:בסיסי צה"ל
פלדברה

**פלדברה** (בהונגרית: **Feldebrő**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בפלדברה מספר התושבים נמצא בירידה. כך, בשנת 1990 היה מספר התושבים 1,255 ובשנת 2021 רק 977 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1219.

## יהודי פלדברה
יהודים חיו בפלדברה במאה ה-18 ובמאה ה-19 עד שנת 1944 אז נרצחו רוב יושבי הכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הנס לודוויג שמידט

**הנס לודוויג שמידט** (בדנית: **Hans Ludvig Smidth**; 2 באוקטובר 1839 – 5 במאי 1917) היה צייר דני. הוא זכור בעיקר בזכות ציוריו של יוטלנד ותושביה.

## ביוגרפיה
שמידט היה בנו של פקיד בית המשפט בעיר סקייב, אדוארד פיליפ שמידט, ואחיו של ורנר פרדריק שמידט שייסד את קונצרן המלט FL Smidth ושות'.

לאחר שסיים את לימודיו בבית הספר, החל ללמוד רפואה אך ויתר עליה לטובת אומנות. בשנת 1861 הוא נכנס לאקדמיה הדנית שם למד אצל נילס סימונסן. בשנת 1866, הוא התחיל לחוות קשיים כלכליים ועזב את האקדמיה להמשך לימודיו בעצמו, וצייר סצנות של לימפיורד ושל יוטלנד.

הוא הציג לראשונה בקופנהגן בשנת 1867 עם שני ציורי נוף והמשיך להציג שם לאורך השנים. עבודותיו תיארו את חיי הכפר ביוטלנד, רובם בדגש על בעלי חיים ודמויות מקומיות. היה לו כישרון לצורה ולפרטים, אך השימוש בצבע שלו היה בינוני למדי, והפחית את המשיכה של ציוריו בציבור הרחב.

בשנים 1870–1871 למד אצל וילהלם קיהן. ככל שחלפו השנים, סגנונו של שמידט התפתח במידה ניכרת, וזיכה אותו בפרס נויהאוזן בשנת 1877. קבלתו כאמן ציור ביוטלנד סללה את הדרך למוניטין שלו ברמה הלאומית.

למעשה שמידט נאלץ לחכות עד שנת 1900 לפני שהוא חווה הכרה מלאה. באותה שנה ארגנה החברה לאמנות הדנית תערוכה מיוחדת של עבודות האמן, אף על פי שהיה כבר בן 60.

באופן בלתי צפוי נמכרו 290 מתוך 300 העבודות שרטוטים ורישומים שהוצגו. בדיעבד, ציוריו נקיים מדמויות היסטוריות או מיתיות, הם אינם מציגים סצנות בנוסח ציירי סקיין. הם פשוט מתארים את השתקפות האנשים והכפר כפי שהוא ראה אותם. מציוריו נראים כי היה לו כבוד לאדמה ולאיכרים עצמם.

הוא זכה במדליית אקרסברג בשנת 1906.

## גלריה

קובץ:Smidth En fremmed spørger om vej i bondegården på heden 1877.jpg
קובץ:Hans Smidth - Bondegårdseksteriør med personer og kvæg på gårdsplads - 1893.png
קובץ:Hans Smidth - Fra et hjørne af stuen, solen skinner gennem ruden - 1916.png
קובץ:Hans Smidth - Oksekærre i bakket lynglandskab.png
קובץ:Hans Smidth - Hjem fra kirken.png
קובץ:Hans Smidth, Mand, der viser vand, udateret, RKMm0204, Ribe Kunstmuseum.jpg
קובץ:Hans Smidth - Bønder foran et stråtækt hus på heden.png


## קישורים חיצוניים

## הערות שוליים

קטגוריה:ציירים דנים
קטגוריה:ילידי 1839
קטגוריה:נפטרים ב-1917
שורש 9

ממוזער|סדר הכתיבה של רֶן בּוּ במופע שמאלי (⺅)
**שורש 9**, וגם **רֶן בּוּ** או **זֶ'ן בּוּ** (בסינית: **人部**, פיניין: **Rén bù**) הוא השורש התשיעי של הכתב הסיני. פירושו "**אדם**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 794 תווים (מתוך 49,030) שניתן למצוא תחת רדיקל זה.

כאשר הוא מרכיב תו סיני יחד עם שורשים אחרים, ומופיע בצד שמאל, הוא בדרך כלל הופך לצורה:**⺅**(כגון בתווים 仔 או 仅), ורוב המופעים של השורש הם בצורה הזו.

## התפתחות

קובץ:人-bronze-shang.svg|השורש בכתב כתובות הברונזה שאנג
קובץ:人-oracle.svg|השורש בכתב כתובות הברונזה אורקל שאנג
קובץ:人-bronze.svg|השורש בכתב כתובות הברונזה ג'ואו מערבי
קובץ:人-bronze-warring.svg|התו בכתב כתובות הברונזה של המדינות הלוחמות
קובץ:人-silk.svg|השורש בכתיב צ'ו של המדינות לוחמות
קובץ:人-slip.svg|השורש בכתיב צ'ין של המדינות לוחמות
קובץ:人-seal.svg|השורש בכתיב שואו-וון


## תווים נגזרים

## לקריאה נוספת
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,

## קישורים חיצוניים

* מאגר Unihan - U+4EBA

קטגוריה:שורשים (כתב סיני)
יחסי מין בפומבי

**יחסי מין בפומבי** הוא קיום פעילות מינית על ידי אדם אחד או יותר במרחב הציבורי (לדוגמה בחופים, יערות, מרכזי קניות בתי קולנוע, אוטובוסים ובתי קברות). פעילות מינית שניתן לצפייה ממרחב הציבורי, אבל מתרחשת במרחב הפרטי (לדוגמה בחצרות בתים וחדרים עם חלונות פתוחים), תחשב גם כיחסי מין בפומבי.

על פי מחקר שבוצע ב-2008, קיום יחסי מין בפומבי היא פנטזיה מינית נפוצה.

במדינות מסוימות, ישנם חוקים שאוסרים על קיום יחסי מין בפומבי, כלומר שקיום יחסי מין חייב להיות אך ורק במרחב הפרטי. עם זאת, יחסי מין שבוצעו בתא שירותים סגור לא תיחשב עבירה על החוק.

## ראו גם
* יחסי מין הומוסקסואליים בשירותים ציבוריים
* אקסהיביציוניזם
* מעשה מגונה בפומבי

## לקריאה נוספת

* 


## קישורים חיצוניים

## הערות שוליים

קטגוריה:יחסי מין
נילס סימונסן

**נילס סימונסן** (בדנית: ** Niels Simonsen**: 10 בדצמבר 1807 – 11 בדצמבר 1885) היה צייר, ליתוגרף ופסל דני.

## ביוגרפיה
סימונסן נולד בקופנהגן, דנמרק. הוא היה בנם של סימנון רסמוסון ובולט נילסדטר. הוריו היו חנוונים. בגיל ארבע עשרה למד אצל אמן של ציור דקורטיבי והחל ללמוד שיעורי ציור באקדמיה המלכותית הדנית לאמנויות יפות. מאוחר יותר, הוא לקח שיעורים פרטיים מיוהאן לודוויג לונד.

לאחר הצגה מוצלחת בתערוכת האביב של שרלוטנבורג, קופנהגן בשנת 1827, פנה לפיסול וקיבל כמה הזמנות, כולל אחת לתבליטים באולם בכריסטיאנסבורג. בשנת 1830 הוענקה לו מדליית זהב על "ישו המרפא את החולים", המוצג כעת בכיכר ציבורית בקופנהגן.

אף שהזמנות האלה היו ניכרות, ציורי דיוקן היו מקור הכנסתו העיקרי. כישלונו לזכות בהכרה רשמית נוספת בעבודתו הביא אותו במהרה לפנות לציור. הוא ערך את התערוכה הראשונה שלו בשנת 1833, לאחר הכשרה קצרה מאוד. ציורו "חייל פצוע" הביא לו את כספי הפרס. מאוחר יותר הוא הופץ באופן נרחב בעיקר כתחריט של קרל אדוארד זון.

בשנת 1834, לאחר שלא הצליח לשחזר את ההצלחה הראשונית הזו, הוא ביקש הלוואה מניקולאי אברהם הולטן. ההלוואה ניתנה והיא אפשרה לו לשהות שנתיים במינכן, שם הוא למד באקדמיה לאמנויות יפות.

עד מהרה הוא מצא קונים לעבודתו - בעלי אדמות ואנשי עסקים וכן אספני אמנות זרים. עד 1837, הוא היה מספיק טוב כדי לחזור הביתה ולהתחתן עם ארוסתו, אן מארי פיטרסן. במהלך השנים הבאות הוא נסע לטירול, צפון איטליה ואלג'יר. היצירות שצייר שם נרכשו על ידי משפחות המלוכה של בוואריה וירטמברג והאוסף המלכותי בקופנהגן.

## חזרה לדנמרק
בשנת 1842, הוא הפך לחבר באקדמיה של מינכן והוצעה לו פרופסור, אך הוא בחר לקבל הצעה דומה מהמלך כריסטיאן השמיני וחזר לדנמרק. הוא לימד ציור היסטוריה צבאית באקדמיה המלכותית. הוא גם המשיך בקריירה הפרטית שלו והעבודות שנוצרו מביקורו בצפון אפריקה היו פופולריות במיוחד.

בשנים 1848–1851, במהלך מלחמת שלזוויג הראשונה, הוא התרכז בבדים גדולים של סצנות צבאיות, כמה מהן נרכשו לאוסף המלכותי. לאחר מכן חזר לסצנות הז'אנר, יצא לטיול בשוודיה ויצר יצירה מרכזית, (1862), המסמלת את הפיוס בין דנמרק ושוודיה לאחר שנים של התמודדות מרה על סקאניה.

בשנים 1854–1883, הוא היה מורה בבית הספר של האקדמיה לאמנויות יפות. הוא התמקד שוב בציור קרבות במהלך מלחמת שלזוויג השנייה והיה חבר באקדמיה המלכותית השוודית לאמנויות. את הטיול הגדול האחרון שלו לרומא עשה בשנת 1870.

סימונסן נפטר במהלך 1885 בפרדריקסברג ונקבר בבית הקברות בפארק סולברג.

## גלריה

File:Nils Simonsen Seegefecht 1844.jpg

File:Niels Simonsen - Et spil dam - 1859.png

File:Niels Simonsen - Nordafrikansk krigsscene med zouaver og arabere i kamp - 1861.png

File:Niels Simonsen, Almueinteriør med en kvinde i egnsdragt fra De frisiske øer, 1857.png

## קישורים חיצוניים

## הערות שוליים

קטגוריה:ציירים דנים
קטגוריה:ילידי 1807
קטגוריה:נפטרים ב-1885
הצדק (קלף טארוט)

ממוזער|קלף הצדק, משנת 1889
**הצדק**, "החרב והמאזניים", "הקארמה" או "ההסתגלות", הוא קלף מספר 8 בארקנה הגדולה של קלפי הטארוט (בחלק מהחפיסות מספרו הוא 11).בקלף מתוארת אלת הצדק עם מאזניים וחרב, כשהיא יושבת על כס בעל שני עמודים ופרוכת כמו בקלף הכוהנת. בחבילת "השחר המוזהב" היא מייצגת את אלת הצדק המצרית מאעת כשמתחתיה ניצב תן המייצג את האל אנוביס שבין עיסוקיו נהג לשקול את נשמות המתים.

## משמעות הקלף
בהיבט מעשי, מתאר הקלף פעמים רבות עניינים של צדק ומשפט, ואפילו גירושין.
קלף זה הוא קלף של יציאת הצדק לאור ושל נקיטת החלטות ממקום שקול והגיוני לאחר לקיחה בחשבון של כל הפרמטרים.

קלף הצדק מסמל מחויבות ואחריות לחיים, להחלטות ולמעשים של האדם. כמו כן, מייצג הקלף הגינות ויושר.

באסטרולוגיה, יש המקשרים את קלף הצדק עם כוכב הלכת נוגה ועם מזל מאזניים.

## קישורים חיצוניים

## הערות שוליים

קטגוריה:קלפי טארוט
נמל התעופה בילונד

ממוזער|פנים הטרמינל
ממוזער|תנועת מטוסים בנמל התעופה
ממוזער|מראה הטרמינל מבחוץ
**נמל התעופה בילונד** (בדנית: **Billund Lufthavn**) הוא נמל תעופה בדנמרק הממוקם 1.9 ק"מ צפון מזרח לבילונד. הוא אחד העמוסים במדינה מבחינת טיסות מטען, כמו גם יעד מרכזי לחברות לטיסות שכר (צ'רטר). רוב שדות התעופה הגדולים באירופה מחוברים לבילונד באמצעות טיסות סדירות יומיות. פארק לגולנד הסמוך הוא האטרקציה הגדולה ביותר בדנמרק מחוץ לקופנהגן.

## היסטוריה

בשנת 1961 בנו של מייסד קבוצת לגו, גודטפרד קירק כריסטיאנסן, הקים מסלול טיסה פרטי באורך 800 מטר והאנגר מצפון למפעל הלגו בבילונד. עם כריסטיאנסן כמנהל מרכזי, יותר מהעיריות השכנות נכללו בקבוצת הבעלים, ותוכנן היה להרחיב את נמל התעופה לנמל תעופה ציבורי רגיל. בניית נמל התעופה החדש בוצעה במהלך שנת 1964 ונמל התעופה נפתח ב-1 בנובמבר, עם מסלול אחד באורך 1660 מטרים וברוחב 45 מטר, פלטפורמה קטנה בה ניתן להחנות מטוסים ומגדל פיקוח. הנס אריק כריסטנסן, המנכ"ל לשעבר בלגו, הפך למנהל, והנוסעים השתמשו בהאנגר עד שנפתח הטרמינל הראשון באביב 1966. נמל התעופה הורחב בשנים הבאות, עם מתקנים חדשים, בנייני טרמינל, טרקלין, דיוטי פרי והאנגרים.

בשנת 1976 התקיימו מספר טיסות שכר ישירות מבילונד לאילת. אולם בגלל העדר סידורי אבטחה מספקים, נדרשו הטיסות מבילונד לנחות בקופנהגן לצורך בדיקה ביטחונית, ובגלל דרישות הדדיות נדרשו הטיסות מאילת לנחות גם הן בקופנהגן, ועל כן הוחלט לבטל את הטיסות הישירות.

## יכולות
נמל התעופה מטפל בממוצע ביותר משלושה מיליון נוסעים בשנה, ובמיליוני קילוגרמים של מטען. מסלול הטיסה המרכזי יכול להתמודד עם מטוסי נוסעים גדולים כמו בואינג 747, אם כי רוב הנוסעים מגיעים במטוסים קטנים יותר, כגון בואינג 737, ATR-72 ואיירבוס A320. פעילות בואינג 747 בנמל מוגבלת כמעט אך ורק לטיסות מטען.

## חברות תעופה ויעדים

## קישורים חיצוניים

* 

## הערות שוליים

קטגוריה:דנמרק: שדות תעופה
קטגוריה:1964 בדנמרק
קולמן סטיוארט

**קולמן סטיוארט** (באנגלית: **Coleman Stewart**) (נולד ב-3 במרץ 1998) הוא שחיין אמריקאי, שיאן העולם במשחה ל-100 מטר גב (בריכת 25 מטר).

## ביוגרפיה
סטיוארט גדל במשפחה של שחיינים. הוא למד באוניברסיטת המדינה של קרוליינה הצפונית.

### 2019
באוניברסיאדה שנערכה בנאפולי, איטליה בתחילת מיולי 2019 הוא זכה בשתי מדליות, זהב וארד. מדליית זהב במשחה שליחים 4x100 מטר מעורב, לאחר ששחה בשלב המוקדמות את סגנון הגב ומדליית ארד במשחה ל-100 מטר פרפר בתוצאה של 52.11 שניות. נוסף לכך, הוא סיים במקום שמיני במשחה ל-50 מטר פרפר בתוצאה של 24.00 שניות.

### 2021
במבחנים האמריקאים לאולימפיאדת טוקיו שנערכו באומהה, נברסקה ביוני סיים סטיוארט במקום רביעי במשחה ל-100 מטר פרפר בתוצאה של 51.78 שניות, בשלב חצי הגמר הוא קבע שיא אישי חדש של 51.54 שניות ועלה שלישי למשחה הגמר. נוסף לכך, הוא סיים במקום שמיני במשחה ל-100 מטר חופשי בתוצאה של 48.51 שניות, בשלב המוקדמות הוא קבע שיא אישי חדש של 48.45 שניות ובמקום עשירי במשחה ל-100 מטר גב בתוצאה של 53.91 שניות ולא נכלל במשלחת האמריקאית למשחקים האולימפיים.

#### שיאן עולם (בריכת 25 מטר)
במסגרת הליגה הבינלאומית בשחייה (בריכת 25 מטר) שנערכה בנאפולי ב-29 באוגוסט 2021 קבע סטיוארט במשחה ל-100 מטר גב שיא עולם חדש של 48.33 שניות, שיפור לשיא בן השנה של קלימנט קולסניקוב מרוסיה (48.58 שניות). יממה לפי כן, הוא קבע במשחה ל-100 מטר גב שיא ארצות הברית חדש של 48.91 שניות, שיפור במאית השנייה לשיאו בן 6 השנים של מאט גריוורס (48.92 שניות).

## שיאים אישיים
### בריכה אולימפית
* 100 מטר חופשי: 48.45 שניות (2021)
* 50 מטר פרפר: 23.84 שניות (2019)
* 100 מטר פרפר: 51.54 שניות (2021)
* 100 מטר גב: 53.85 שניות (2019)

### בריכת 25 מטר
* 50 מטר גב: 22.61 שניות (2021)
* 100 מטר גב: 48.33 שניות (2021), **[[שיאי עולם בשחייה#בריכת 25 מטר|שיא עולם]]**

### בריכת 25 יארד
* 100 יארד פרפר: 44.46 שניות (2019)
* 100 יארד גב: 43.98 שניות (2019)
* 200 יארד גב: 1:37.71 דקות (2020)

## ראו גם

* התפתחות שיא העולם במשחה ל-100 מטר גב

## קישורים חיצוניים

קטגוריה:אמריקאים ילידי פנסילבניה
קטגוריה:שחייני גב אמריקאים
קטגוריה:שחייני פרפר
קטגוריה:שחייני חופשי
קטגוריה:שיאני עולם בשחייה
קטגוריה:אלופי האוניברסיאדה בשחייה
קטגוריה:בוגרי אוניברסיטת המדינה של קרוליינה הצפונית
קטגוריה:פנסילבניה: שחיינים
קטגוריה:אמריקאים שנולדו ב-1998
שורש 100

**שורש 100** או **שֶׁנְג בּוּ** (בסינית: **生部**, פיניין: **Shēng bù**) הוא השורש ה-100 של הכתב הסיני. פירושו "**[[חיים]]**" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 22 תווים (מתוך 49,030) שניתן למצוא תחת שורש זה.

## התפתחות

קובץ:生-oracle.svg|השורש בכתיב "עצמות הניחוש", 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:生-bronze.svg|השורש בכתיב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:生-bigseal.svg|הצורה בכתב החותם הגדול, דָאגְ'ווָאן (大篆; פיניין: Dàzhuàn) לפני מעל 2,000 שנה
קובץ:生-seal.svg|הצורה בכתיב החותם הקטן או שְׂיָאוגְ'ווָאן (小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

## הערות שוליים

קטגוריה:שורשים (כתב סיני)
אנדרוורלד

**אנדרוורלד** (באנגלית: **Underworld**) היא להקת מוזיקה אלקטרונית בריטית שהוקמה בשנת 1980 בקארדיף.

לאחר שביצעו בז'אנר הפאנק ו סינטיסייזר-פופ, והציאו שני אלבומים בין 1988 ו-1989, Underworld זכו להצלחה לאחר ששינו את סגנונם לטראנס וטכנו. הלהקה השפיעה על מגוון אמנים והופיעה בפסקולים של סרטים, תוכניות טלווזיה, ואולימפיאדת לונדון.

## דיסקוגרפיה
**אלבומי אולפן**
* Underneath the Radar (1988)
* Change the Weather (1989)
* *Dubnobasswithmyheadman* (1994)
* Second Toughest in the Infants (1996)
* *Beaucoup Fish* (1999)
* A Hundred Days Off (2002)
* Oblivion with bells (2007)
* Barking (2010)
* Barbara Barbara, We Face a Shining Future (2016)
* Drift Series 1 (2019)

## חברי להקה
**חברים נוכחיים**
* קארל הייד - שירה, גיטרות (1979 - היום)
* ריק סמית' - קלידים ומיקס, שירת רקע (1979 - היום)

**חברים לשעבר**
* גרי בונד - פסנתר, סינתיסייזר (1979) (The Screen Gemz)
* סטיב ארווין - תופים (1979) (The Screen Gemz)
* סטיוארט קלינג - גיטרה, שירת רקע (1979) (The Screen Gemz)
* ברין בורוז - תופים (1979–88) (The Screen Gemz/Freur/Underworld Mk1)
* אלפי תומאס - גיטרות, קלידים, בס (1979–90) (The Screen Gemz/Freur/Underworld Mk1)
* ג'ון וורוויקר - קלידים (1983–86) (Freur/Underworld Mk1)
* בז אלן - בס (1986–90) (Underworld Mk1)
* פסקל קונסולי - תופים (1989–90) (Underworld Mk1)
* דארן אמרסון - קלידים ומיקס (1991–2001)

**חברי טיול**
* דארן פרייס - קלידים ומיקס (2005–2016) 

## קישורים חיצוניים

* 

## הערות שוליים

קטגוריה:רמיקסרים
קטגוריה:הרכבי טראנס בריטים
קטגוריה:להקות שהוקמו בשנת 1987
נת'ניאל צ'אלובה

**נת'ניאל ניאקי צ'אלובה** (באנגלית: **Nathaniel Nyakie Chalobah**; נולד ב-12 בדצמבר 1994) הוא כדורגלן אנגלי המשחק בעמדת הקשר האחורי בשפילד ונסדיי.

## קריירה
צ'אלובה נולד בסיירה לאון. לאחר שהגיע לאנגליה והחל לשחק במחלקת הנוער של פולהאם, בגיל 10, הצטרף יחד עם אחיו טרבו לאקדמיית הנוער של צ'לסי.

ב-22 בספטמבר 2010 הוא זומן לראשונה לסגל הקבוצה הבכירה, כשישב על הספסל בהפסד קבוצתו 4–3 לניוקאסל יונייטד בגביע הפוטבול ליג.

ב-31 באוגוסט 2012 הושאל לחצי עונה לווטפורד מהצ'מפיונשיפ. ב-2 בינואר 2013 האריך את השאלתו עד לתום העונה. הקבוצה הגיעה עד לפלייאוף ההעפלה לפרמייר ליג, אבל הפסידה במשחק ההכרעה האחרון על העלייה 0–1 לקריסטל פאלאס.

ב-19 בספטמבר 2013 הושאל לנוטינגהאם פורסט מהצ'מפיונשיפ עד ל-15 בינואר 2014. ב-16 בינואר 2014 הושאל למידלסברו, גם היא מהצ'מפיונשיפ, עד לתום העונה.

ב-1 בספטמבר 2014 הושאל לברנלי, העולה הטריה לפרמייר ליג. הוא לא הצליח להשתלב בהרכב הקבוצה, ועד לתום השאלתו, ב-2 בינואר 2015, ערך רק ארבע הופעות, כולן כמחליף.

ב-22 בינואר 2015 הושאל לרדינג מהצ'מפיונשיפ עד לתום העונה. ב-1 בספטמבר 2015 הושאל לנאפולי מהסרייה א' עד לתום העונה. עד לתום העונה ערך צ'אלובה 9 הופעות במדי נאפולי בכל המסגרות, וכבש שער אחד נגד לגיה ורשה בליגה האירופית.

בקיץ 2016 דחתה צ'לסי הצעתו שהגיעו בנוגע להשאלתו של צ'אלובה, משום שהמאמן אנטוניו קונטה החליט להותיר אותו בסגל הקבוצה הבכירה. ב-20 בספטמבר 2016 הוא ערך את הופעת הבכורה שלו בקבוצה לאחר ארבע עונות השאלה, בניצחון 4–2 על לסטר סיטי במסגרת גביע הפוטבול ליג. עד תום העונה שותף צ'אלובה בעשרה משחקי ליגה, בהם שיחק 159 דקות בלבד.

ב-13 ביולי 2017 עזב את צ'לסי, וחתם לחמש עונות בווטפורד מהפרמייר ליג. בתום עונת 2019/2020 ירד עם הקבוצה לצ'מפיונשיפ. בתום עונת 2020/2021 חזרה הקבוצה לפרמייר ליג.

בקיץ 2021 הצטרף אל פולהאם מהצ'מפיונשיפ איתה עלה ליגה בסיום העונה. ב-31 בינואר 2023 חתם בוסט ברומיץ' אלביון. 

ב-13 ביולי 2024 חתם בשפילד ונסדיי בהעברה חופשית.

### קריירת נבחרות
צ'אלובה שיחק בכל הנבחרות הצעירות של אנגליה. ב-2010 זכה עם הנבחרת עד גיל 17 באליפות אירופה בכדורגל עד גיל 17. הוא היה קפטן הנבחרת עד גיל 19, ובסך הכל שיחק 98 משחקים במדי הנבחרות הצעירות השונות של אנגליה.

הוא ערך את ההופעה היחידה שלו בנבחרת הבכירה ב-15 באוקטובר 2018, כשעלה כמחליפו של הארי וינקס בדקה ה-91 בניצחון נבחרתו 3–2 על  במסגרת ליגת האומות 2018/2019. כיוון שנכנס בתוספת הזמן, רשמית צ'אלובה לא שיחק אפילו דקה אחת במדי הנבחרת, אף על פי שבפועל שיחק 6 דקות ו-54 שניות. משך זמן זה הופך את הקריירה שלו בנבחרת לקריירה השנייה הקצרה ביותר, אחרי קריירת נבחרת אנגליה של מרטין קלי.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני צ'לסי
קטגוריה:כדורגלני ווטפורד
קטגוריה:כדורגלני נוטינגהאם פורסט
קטגוריה:כדורגלני מידלסברו
קטגוריה:כדורגלני ברנלי
קטגוריה:כדורגלני רדינג
קטגוריה:כדורגלני נאפולי
קטגוריה:כדורגלני פולהאם
קטגוריה:כדורגלני וסט ברומיץ' אלביון
קטגוריה:כדורגלני שפילד ונסדיי
קטגוריה:אנגלים שנולדו ב-1994
אליפות אירופה בהתעמלות אמנותית

**אליפות אירופה בהתעמלות אמנותית** (באנגלית: **Rhythmic Gymnastics European Championships**) היא תחרות ההתעמלות האמנותית החשובה ביותר באירופה.

## היסטוריה והישגים
האליפות נערכה לראשונה בשנת 1978 במדריד, ספרד ובהתחלה נערכה כל שנתיים. בשנת 1993 אוחדה אליפות הבוגרות יחד עם אליפות הנערות, ומאז היא נערכת בכל שנה.

אלינה קבייבה מרוסיה, זכתה ב-21 מדליות באליפות (15 זהב, 3 כסף ו-3 ארד), יותר מכל מתעמלת אחרת.

נבחרת ישראל נערות בקבוצתי, התחרתה לראשונה ב-1999 בבודפשט. בתחרות זו ישראל גם הגיעה להישג תקדימי ועלתה לראשונה בתולדות הענף הישראלי, לגמר אליפות אירופה, עם ציון של 18.533 מתוך 19 נק' אפשריות, בתרגיל 5 סרטים.

הישג תקדימי נוסף בשנת 2011, נטע ריבקין זכתה במדליית כסף בתרגיל עם אלות באליפות אירופה שנערכה במינסק בבלארוס.

במשחקים האירופיים שנערכו בשנת 2015 בבאקו, שבאזרבייג'ן, זכתה נבחרת ישראל לבוגרות בקבוצתי לראשונה במדליות באליפות אירופה (השיגה כבר מדליה קודם לכן בהישג היסטורי באליפות עולם): מדליית כסף אחת בתחרות הקרב רב ואחת בתרגיל החישוקים והאלות, ומדליית ארד בתרגיל הסרטים.

בין 17 ל-19 ביוני 2016 התקיימה לראשונה בישראל, באולם ההתעמלות האמנותית הבינלאומי, היכל הספורט חולון, אליפות אירופה בהתעמלות אמנותית. לראשונה בתולדותיה זכתה נבחרת ישראל במדליית זהב קבוצתית (בתרגיל המשולב של אלות וחישוקים)

במשחקי אירופה שנערכו ב-2019 במינסק, בלארוס, זכתה לינוי אשרם לראשונה באליפות אירופה ביחידות בשתי מדליות זהב. מדליית זהב בתרגיל האלות ובמדליית זהב נוספת בתרגיל הכדור, באותה האליפות גם הגיעה לשיא ישראלי כשסיימה עם 4 מדליות אישיות (כולל ה-2 מזהב).

באליפות אירופה שנערכה בקייב 2020, זכתה ישראל לראשונה ב-2 מדליות זהב בקרב רב, נבחרת ישראל זכתה בתחרות הקבוצתית (בשכלול הציונים של שני התרגילים), לינוי אשרם זכתה בתחרות ליחידות (בשכלול 4 תרגילים עם מכשירים שונים).

בשנת 2022, נערכה אליפות אירופה בישראל ולראשונה זכתה דריה אטמנוב להיות המתעמלת הישראלית הראשונה שזוכה בזהב בתחרות הקרב רב ביחידות באליפות אירופה על אדמת ישראל.

ב-2024, באליפות שנערכה בבקו - אזרבייז'אן, זכו המתעמלות להישגים בתחרויות היחיד ובקבוצתי. דריה אטמנוב זכתה במדליית הארד בפורמט הנוק-אאוט, דניאלה מוניץ, זכתה במדליית הארד בכדור בציון 33.85. הנבחרתבה משתתפות: אופיר שחם (עירוני נתניה), דיאנה סברצוב (מכבי תל אביב), הדר פרידמן (מכבי פתח תקווה), רומי פריצקי (מכבי תל אביב) ושני בקנוב (מכבי חיפה), זכתה בזהב באליפות הקרב רב, ובזהב בתרגיל החישוקים עם ציון 38.95 נקודות.

## האליפויות
|

|valign=top|

|}

## טבלת המדליות
בוגרות בלבד. כולל אליפות אירופה 2021

### מדליות זהב ישראליות באליפות אירופה

## קישורים חיצוניים

## הערות שוליים

קטגוריה:תחרויות התעמלות אמנותית
התעמלות אמנותית
שורש 10

**שורש 10**, או **אר בּוּ** (בסינית: **儿部**, פיניין: **Er bù**) הוא השורש העשירי של הכתב הסיני. פירושו "**[[רגל|רגליים]]**" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 52 תווים (מתוך 49,030) שניתן למצוא תחת שורש זה.

## התפתחות

קובץ:儿-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:儿-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:儿-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:儿-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn) 


## תווים נגזרים

## לקריאה נוספת
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,

## קישורים חיצוניים

* מאגר Unihan - U+513F

קטגוריה:שורשים (כתב סיני)
Rain (שיר)

**Rain** (גשם) הוא שיר של להקת הביטלס, שראה אור ב-30 במאי 1966 כבי-סייד בתקליטון Paperback Writer. שני השירים הוקלטו במהלך הקלטות האלבום "Revolver", אך שניהם לא נכנסו לאלבום והופצו בנפרד.
הסינגל נכתב על ידי ג'ון לנון שטען כי המדובר ב"אנשים המתלוננים כל הזמן על מזג האוויר". בהקלטה משולבת הקלטה הפוכה, בה השירה והנגינה מושמעות לאחור, לראשונה בשיר פופ. בטכניקה זו השתמשו הביטלס גם בשיר "Tomorrow Never Knows" שהוקלט מספר ימים קודם לכן. רינגו סטאר אמר כי ביצוע התופים בסינגל זה היה ביצועו הטוב ביותר שהוקלט. נוצרו שלושה סרטוני וידאו לקידום השיר, והם נחשבים בין סרטוני המוזיקה המוקדמים ביותר.

## מוזיקה ומילים
ההשראה לשיר באה ממסע ההופעות של הלהקה באוסטרליה. מנהל ההופעות של הלהקה, ניל אספינל, וג'ון לנון סיפרו אודות סופת גשמים ומזג אוויר גרוע עם הגעתם לסידני באוסטרליה. פרשנות אחרת לשם השיר היא שהמושגים "גשם" ו"שמש" בשיר מתארים תופעות של טריפ LSD.

## הקלטה
ההקלטה החלה ב-14 באפריל 1966, יחד עם Paperback Writer והסתיימה ב-16 באפריל, עם חלק משכבות ההקלטה. באותה התקופה ערכו הביטלס הקלטות ניסיוניות להשגת צלילים ואפקטים חדשים שחלקם בא לידי ביטוי באלבומם השביעי, Revolver. טכנאי ההקלטות היה ג'ף אמריק שהיה שותף לניסיונות ולהטמעת טכניקת היפוך כיוון הנגינה בשיר זה ובמספר שירים באלבום Revolver.
בתקליטון ובו שני השירים נעשה לראשונה שימוש במכשיר ATOC שפותח באולפני אייבי רואד, אשר אפשר קיטוע הקלטות ברמת צליל גבוהה בהרבה מכל מכשיר הקלטות אחר.
ההקלטות בוצעו בערוצי מונו בלבד וכך הופץ התקליטון. גרסת סטריאו של השיר נוצרה על ידי צוות ההקלטות רק ב-2 בדצמבר 1970 מאותן הקלטות מונו.

## הפצה
ב-30 במאי 1966 הופץ הסינגל לראשונה בארצות הברית וב-10 ביוני בבריטניה. ב-26 בפברואר 1970 השיר הופיע באלבום האוסף Hey Jude בארצות הברית כשהוא כבר בגרסת סטריאו, באלבום "Rarities" ב-2 בדצמבר 1978 וב-2 מרס 1988 באלבום "Past Masters".
השיר הגיע למקום ה-23 במצעד הבילבורד הוט 100 בארצות הברית ב-9 ביולי 1966.
במגזין הרולינג סטון מדורג השיר במקום ה-469 ברשימת "500 השירים הגדולים בכל הזמנים".
מבקר המוזיקה ג'ים דרוגטיס מתאר אותו כ"שיר הרוק הפסיכדלי הגדול הראשון של הביטלס".

### סרטי וידאו לקידום המכירות
הביטלס יצרו שלושה סרטי תדמית לשיר. ג'ורג' האריסון אמר "אז אני מניח שבמובן מסוים המצאנו את MTV". הסרטונים בוימו על ידי מייקל לינדזי-הוג שעבד איתם מוקדם יותר בתוכנית טלוויזיה. אחד הסרטונים מציג את הביטלס כשהם שרים בגינה (צולם ב-20 במאי 1966 בבית צ'יזוויק בלונדון). השניים האחרים מציגים את הלהקה כשהם שרים על במה (צולמו ב-19 במאי 1966, אחד בצבע לתוכנית של אד סאליבן והשני בשחור לבן לבריטניה).
בסרטון נראה פול מקרטני, שחצי שנה לפני כן נפצע בתאונת טוסטוס ב-26 בדצמבר 1965, בתקריב כשהוא עם צלקת בשפה ושן סדוקה.

## קישורים חיצוניים

* , הקליפ הצבעוני באתר Internet Archives

קטגוריה:שירי הביטלס
קטגוריה:שירים באנגלית
קטגוריה:שירים על אוסטרליה
קטגוריה:שירים על מזג אוויר
קטגוריה:סינגלים בהוצאת קפיטול רקורדס
אליזבת קלוד ז'אקה דה לה גר

**אליזבת קלוד ז'אקה דה לה גר** (בשם מלא בצרפתית: **Élisabeth-Claude Jacquet de La Guerre**; 17 במרץ 1665 – 27 ביוני 1729) הייתה מלחינה ונגנית צ'מבלו צרפתייה.

## קורות חיים
אליזבת נולדה ב-1665 בצרפת, לאם עם קשרים לבית המלוכה ולאב בונה הרפסיקורדים ונגן עוגב מקצועי. אליזבת, אחותה ושני אחיה קיבלו חינוך מוזיקלי מינקות וכולם גדלו להיות מוזיקאים מקצועיים. אליזבת למדה שירה, נגינה בהרפסיקורד, אלתור, ליווי והלחנה, ובגיל 7 הוצגה בפני המלך לואי ה-14 שהתרשם ממנה מאוד. ילדת הפלא המשיכה ללמוד ולהתאמן עד שבגיל 12 עברה להתגורר בחצר המלך, תחת חסותה של פילגשו, המרקיזה דה מונטספאן, שהמשיכה להשקיע בהשכלתה המוזיקלית.

בגיל 18 קיבלה אליזבת אישור מהמלך לעבור לפריז, ואף קיבלה ממנו פנסיה לכל חייה. בפריז הכירה את נגן העוגב מארין דה לה גר, והשניים נישאו. אליזבת החליטה לאחד בין שני שמות המשפחה ועל כן נקראה – אליזבת קלוד ז'אקה-דה לה גר.

אליזבת, שבנעוריה ספגה אופרות נהדרות בחצר המלך, רצתה מאוד לכתוב יצירה בימתית משל עצמה. היא ידעה שסביר שתספוג ביקורת על עצם הניסיון להלחין יצירה שכזו, בשל היותה אישה, וכדי לצמצם את הנזק, ביקשה מלואי ה-14 להקדיש לו את הבלט-אופרה "לכבוד הניצחון". ב-1685 עלתה היצירה, וכצפוי ספגה ביקורת קשה. לאחר הכישלון חזרה להופיע ולהלחין לצ'מבלו.

ב-1694, שנתיים לאחר לידת בנה היחיד, עלתה בפריז האופרה "צפאל ופרוקריס" שהלחינה אליזבת, בוצעה כמה פעמים באותה שנה וירדה מהבמה. העובדה שהייתה האישה הראשונה בצרפת שהלחינה אופרה לא הרשימה את המבקרים של אז. רק לקראת שנות האלפיים נשמעו דעות אחרות ואוהדות על האופרה הזו.

חוסר ההצלחה גרם לאליזבת לחזור לחבר קנטטות וקטעים לצ'מבלו, ובמקביל החלה להתעניין בז'אנר החדש שהתפתח באיטליה וכבש את פריז – הסונאטה. היא הייתה בין הראשונות שהלחינו סונטות בצרפת, ובתקופה בה היה מאבק תרבותי בין הסגנון הצרפתי לאיטלקי, אליזבת לא חששה ושילבה ביצירתה בין שני הסגנונות.

תחילת המאה ה-18 הביאה עמה טרגדיות אישיות לאליזבת. בהפרש לא רב זה מזה, מתו בנה היחיד (גם הוא מוזיקאי מבטיח), אביה, וכעבור שנתיים גם בעלה. לאחר הפסקה ארוכה, החלה להתאושש והקיפה את עצמה בחברים בסלון מוזיקלי שפתחה בביתה, ולאט לאט חזרה גם להלחין. רוב יצירותיה הוקדשו למלך. לקראת סוף חייה חיה אליזבת בכנסייה, ונפטרה ב-1729.

## קישורים חיצוניים

* 

## הערות שוליים

קטגוריה:פריז: אישים
קטגוריה:מלחינות צרפתיות
קטגוריה:מלחינים מתקופת הבארוק
קטגוריה:נגני צ'מבלו צרפתים
קטגוריה:ילדי פלא במוזיקה קלאסית
קטגוריה:ילידות 1665
קטגוריה:ילידי 1665
קטגוריה:נפטרים ב-1729